04/08/2020 | Administración LocalMunicipal
Ferrol
Facenda e Patrimonio
Aprobación definitiva modificación Ordenanza fiscal 19 ocupacion mesas e cadeiras

Por acordo plenario de 28/05/2020 aprobouse provisionalmente a modificación da Ordenanza num.19 reguladora da taxa por ocupación por mesas e cadeiras con finalidade lucrativa do dominio público (BOP nº 248 de 29/12/2014) (CIVIDAS Nº 2020014413). En cumprimento do establecido establecido nos artigos 70.2 e 107 da Lei 7/85, de 2 de abril, reguladora das bases do réxime local, así como no artigo 17 do RD Lex.2/2004, de 5 de marzo polo que se aproba o texto refundido da Lei reguladora das facendas locais o acordo provisional estivo exposto ao público durante trinta días hábiles no taboleiro de edictos, na sede electrónica do Concello e foi publicado no B. O. P. nº 81 do 5 de xuño de 2020. Durante o citado período de exposición pública non se presentaron reclamacións, polo que, en aplicación do establecido no artigo 17.3 do RD Lex.2/2004 de 5 de marzo, elévase a definitivo o acordo de aprobación provisional, sen necesidade de novo acordo plenario. En consecuencia, faise público o acordo de aprobación definitiva do expediente de modificación da Ordenanza, así como a nova redacción da mesma aprobada definitivamente, aos efectos do establecido no artigo 17.4 do RD Lex.2/2004, de 5 de marzo, polo que se aproba o texto refundido da Lei reguladora das facendas locais, entrando en vigor a partir da súa publicación no Boletín Oficial da Provincia. Contra o anterior acordo, elevado a definitivo, e de conformidade co previsto no artigo 46.1 da Lei 29/1998, de 13 de xullo, reguladora da xurisdicción contencioso – administrativa, os interesados poderán interpoñer recurso contencioso – administrativo no prazo de dous meses, contados a partir do día seguinte ao da publicación do presente anuncio no Boletín Oficial da Provincia. Así mesmo poderán interpoñer calquera outro recurso que estimen procedente. De conformidade co disposto no art.20 do R. D. L.2/2004, polo que se aproba o Texto refundido da Lei reguladora de facendas locais, este Concello establece a taxa por utilizacións privativas ou aproveitamentos especiais pola ocupación do dominio público con mesas e cadeiras con finalidade lucrativa, que se rexerá pola presente ordenanza. Están obrigados ao pagamento da taxa regulada nesta ordenanza, as persoas ou entidades a favor das que se outorguen as licenzas. Enténdese por ocupación de terreos de dominio público municipal con terraza de veladores anexos a establecementos situados en inmoble ou local, a colocación naquel de mesas, cadeiras, parasoles ou calquera outro elemento autorizado na licenza correspondente. A xestión da taxa realizarase polo sistema de padrón, e queda suxeita a autoliquidación á súa alta. Para os exercizos seguintes procederá a notificación colectiva. Unha vez incluído no padrón, a obriga de pagamento nace a 1 de xaneiro de cada exercizo. Para as altas, e o réxime excepcional recollido no artigo 24 da ordenanza reguladora das terrazas de establecementos de hostalería, o nacemento da obriga de pagamento derivará da autorización outorgada, sendo esixible o seu aboamento previo. O importe da cota será de 8,83€ por cada m 2 de superficie ocupada, multiplicarase logo o resultado polo índice de situación que lle corresponda segundo a ordenanza reguladora do imposto sobre actividades económicas ao terreo que se ocupe. A dita cota terá carácter anual, sen prexuízo do rateo legalmente establecido nos supostos de inicio ou cesamento da ocupación, que terá carácter trimestral. Para aquelas autorizacións que incluian pechamentos estables, a cota pola ocupación será 17,59€ por m 2, ao igual que no suposto anterior, a contía resultante multiplicarase polo coeficiente do imposto de actividades económicas. A aplicación do réxime excepcional recollido no artigo 24 da ordenanza reguladora das terrazas de establecementos de hostalaría, determinará a aplicación dunha tarifa de 0,37€ por m 2 de superficie ocupada e día. Suspéndese a aplicación do importe da taxa aplicable regulado no artigo 6 da presente Ordenanza durante o periodo comprendido entre o día 14 de marzo de 2020 -data de entrada en vigor do estado de alarma en todo o territorio nacional con o fin de afrontar a crise sanitaria creada pola propagación do COVID-19, mediante Real Decreto 463/2020- e o 31 de agosto do mesmo ano. As taxas xa devengadas durante o exercicio 2020 serán obxecto de rateo polo período da suspensión sinalada. O presente texto refundido desta ordenanza fiscal entrará en vigor a partir da súa publicación no Boletín Oficial da Provincia (BOP) e permanecerá en vigor ata a súa modificación ou derogación expresa. Ferrol, 30 de xullo de 2020 A concelleira-delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo: María Teresa Deus Trasobares